 ශිල්පීහු රැසක්‌ම ඉතාමත් සහයෝගයෙන් එම කටයුත්තේ නියෑළුණහ.ශ්‍රී ලංකා ජනතාවටද කැමැති විටෙක ස්‌වේච්ඡාවෙන් පැමිණ ඉදිකිරීම් කටයුතුවලට සහභාගි වීමට අවස්‌ථාව සලසා දී තිබිණි. කොතරම් උද්‍යෝගයෙන් හා සැළකිල්ලෙන් යුතුව එම කටයුතු කරගෙන ගියේද යත් සැලසුම් කළ කාලයට (1973 වසර අග) පෙර වැඩ කටයුතු අවසන් කෙරිණ. එනම් 1973 අප්‍රේල්හිදී වැඩ අවසන් වී තිබිණි.සිරිලක ජාතික ලක්‍ෂණ හුවා දක්‌වන පරිදි මවිත කරන සුළු හැඩයකින්, එනම් අෂ්ඨාස්‍රයක (කෝණ අටක්‌ හා පාද අටක්‌) හැඩ රුවින් යුතු දකුණු කොළඹ දර්ශනීය පෙදෙසක ඉතා ඉහළින් නැඟී සිටින මෙම මන්දිරය වූ කලී ශ්‍රී ලංකා චීන මිත්‍රත්වයේ සැබෑම සංකේතයක්‌ වන්නේය. ප්‍රවේශ ශාලාවේ ඇතුළත ශ්වේත කිරි ගරුඬින් සෑදූ බණ්‌ඩාරනායක මහතාගේ උඩුකය ප්‍රතිමාවක්‌ දක්‌නා ලැබේ. එය චීන කලාකරුවන්ගේ නිමැවුමකි. තෙල් සායමින් වර්ණිත විශාල දර්ශනීය චිත්‍රයක්‌ මගින්, සිරිලක ඇති සුන්දරත්වය හා ශෝභාව පවසා සිටී. එය වේදිකාව පිටුපස ඇති වර්ණ තිරයක්‌ ලෙස දිස්‌වේ.පහසුකම්[සංස්කරණය]මෙම මන්දිරය වූ කලී, භාෂා හතකට එකවර පරිවර්තනය කළ හැකි පහසුකම ද සහිත, 1500 ක්‌ දෙනාට ඈඳිගත හැකි සම්මන්ත්‍රණ ශාලාවකින්ද, සාකච්ඡා කිරීමට පහසුකම් 